На основу члана 26. и члана 27. Закона о јавној својини („Сл. гласник РС“ бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024), члана 32. Закона о локалној самоуправи („Сл. гласник Републике Србије“ бр. 129/07, бр. 83/2014-др. закон, 101/2016-др. Закон, 47/2018 и 111/21), и члана 40. Статута општине Гаџин Хан („Службени лист града Ниша“ бр.10/2019,101/2019,89/22 и 69/24),

Скупштина општине Гаџин Хан, на седници одржаној дана 10. априла 2025. године, донела је

О Д Л У К У

о уступању покретних ствари-добара на коришћење

1. ЈП ”Дирекцији за изградњу и комуналне делатности општине Гаџин Хан” из Гаџиног Хана, ул.Милоша Обилића бб, ПИБ 104431717, МБ 20158174, уступају се на коришћење 100 комада металних контејнерa за комунални отпад, запремине 1,1 m3 који су својина општине Гаџин Хан.
2. Предметна добра корисник ће користити уредно и савесно, сходно намени и сврси, и са пажњом доброг домаћина, a у складу са редовним обављањем својих делатности.
3. ОБАВЕЗУЈЕ СЕ ЈП ”Дирекција за изградњу и комуналне делатности општине Гаџин Хан” из Гаџиног Хана, коме се добра дају на коришћење, да у року од седам дана од дана пријема ове одлуке, закључи уговор о коришћењу и сачини записник о примопредаји добара.
4. Овлашћује се Милисав Филиповић да у име Општине Гаџин Хан изврши потписивање уговора о уступању предметних добара на коришћење са пратећим записником о примопредаји.

Број:06-77/25-II

У Гаџином Хану, дана 10. априла 2025. године.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.