На основу члана 26. и члана 27. Закона о јавној својини („Сл. гласник РС“ бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024) , члана 2. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ бр.16/2018 и 79/2023), Одлуке о условима прибављања и отуђења непокретности у јаној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ бр.78/2013 и 58/2019), члана 40.Статута општине Гаџин Хан ( „Службени лист града Ниша“, бр.10/2019,101/2019,89/20 22 и 46/20 24),

Скупштина општине Гаџин Хан на седници одржаној дана 10. априла 2025. године, доноси

**О Д Л У К У**

**о отуђењу непокретности**

1. Извршити **ПРОДАЈУ** непокретности у јавној својини општине Гаџин Хан и то:

-земљиште уз зграду или други грађевински објекат, земљиште под зградом и другим објектом укупне површине 4228 m2, KП 1054, КО Доњи Душник;

-објекат задружног дома у Доњем Душнику укупне површине 1274 m2 на КП 1045, КО Гаџин Хан;

1. Извршити **ПРОДАЈУ** непокретности у јавној својини општине Гаџин Хан из тачке 1. ове одлуке по почетној цени од 10.400.608,00 динара.

Сва јавна добра која се налазе на кп.бр. 1054 КО Доњи Душник (споменик палим борцима , крст , зграда Ветеринарске станице и др.), остају у јавној својини општине Гаџин Хан и нису предмет продаје.

Утврђује се право службености пролаза на кп.бр.1054 КО Доњи Душник у корист општине Гаџин Хан ради несметаног коришћења и одржавања наведених јавних добара.

1. Продају извршити методом јавног надметања у складу са чланом 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда.
2. Формира се комисија која ће спровести предметни поступак продаје у следећем саставу:

-Адријана Анђелковић, председник комисије;

-Горан Миљковић, члан комисије:

-Саша Ђокић, члан комисије;

-Виолета Милојковић, члан комисије;

-Тања Јовановић, члан комисије.

1. ОВЛАШЋУЈЕ СЕ председник општине Милисав Филиповић да може у име и за рачун општине Гаџин Хан, након спроведеног поступка продаје, закључити уговор о продаји непокретности из члана 1. ове одлуке.

*Образложење*

Дана 04.03.2025. год. Општини Гаџин Хан, председнику општине Гаџин Хан достављено је писмо о намерама за куповину објекта задружног дома у Доњем Душнику, и земљишта на КП 1054 КО Доњи Душник. Предмтним писмом, потенцијални купац изразио је намеру за покретање привредне активности у предметном простору и отварање нових радних места.

На основу процене вредности предметних непокретности од стране судског вештака Дејана Орловића утврђено је да је укупна вредност непокретности из члана 1. ове одлуке , рачунајући земљиште и објекте на парцели износи 10.400.608,00 динара што је уједно у почетна цена у поступку продаје.

Сходно одредбама члана 26. и члана 27. Закона о јавној својини („Сл. гласник РС“ бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024) и члана 2. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ бр.16/2018 и 79/2023), као и одредбама Одлуке о условима прибављања и отуђења непокретности у јаној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ бр.78/2013 и 58/2019) одлучено је као у диспозитиву одлуке.

Број: 06-464-76/25-II

У Гаџином Хану, дана 10.априла 2025. године.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.